Vanessa L. Williams

Vanessa Lynn Williams (s. 18. maaliskuuta 1963 Bronx, New York, Yhdysvallat) on yhdysvaltalainen laulaja ja näyttelijä. Williams teki historiaa, kun hänet kruunattiin ensimmäisenä afroamerikkalaisena naisena vuoden 1984 Miss Americaksi. Hän joutui luopumaan tittelistään alastonkuvaskandaalin seurauksena mutta aloitti sen jälkeen menestyksekkään uran laulajana ja näyttelijänä. 

Williamsin musiikkiura oli huipussaan 1990-luvulla. Hän on julkaissut laulajanurallaan kahdeksan studioalbumia ja saanut useita Grammy-ehdokkuuksia. Hänen tunnetuin kappaleensa on ”Save the Best for Last” vuodelta 1992. 

Williams on näytellyt muun muassa vuosina 2006–2010 Wilhelmina Slaterin roolissa ABC:n komediasarjassa Ruma Betty. Hän näytteli myös Täydelliset naiset -televisiosarjassa seitsemännellä ja kahdeksannella tuotantokaudella Renee Perryä.

 Nuoruus
Williams on syntynyt Bronxissa New Yorkissa. Hänen vanhempansa Helen ja Milton Williams Jr. olivat musiikinopettajia. Williamsilla on nuorempi veli Chris, joka myös on näyttelijä. DNA-testin mukaan Williamsin syntyperästä 11–12 % on Suomesta ja yli puolet Afrikasta.

Williams kasvatettiin roomalaiskatoliseksi. Hän kävi Chappaqua Central Schoolia ja musikaalisen perheen lapsena opiskeli muun muassa jazztanssia sekä erilaisia soittimia. Hänelle tarjottiin stipendiä Carnegie Mellon -yliopistoon, mutta hän päättikin mennä Syracusen yliopistoon eri stipendillä. Siellä hän opiskeli esittäviä taiteita. Williams keskeytti koulun Miss America -kilpailun takia vuonna 1983.

 Ura 
 Miss America 1984 
Williams oli vuoden 1983 Miss New York, ja vielä samana vuonna hänet kruunattiin ensimmäisenä afroamerikkalaisena naisena Miss Americaksi. Pian sen jälkeen brittiläinen Penthouse-lehti aiheutti kohun, kun se osti ja julkaisi Williamsista luvattomia alastonkuvia. Hänet painostettiin luopumaan kruunustaan, ja se annettiin ensimmäiselle perintöprinsessalle, Suzette Charlesille. Williamsin tuomaroidessa vuonna 2015 Miss America 2016 -kilpailua häneltä pyydettiin tapausta julkisesti anteeksi.

 Laulajana 
Williamsin musiikilliset kyvyt huomattiin jo Miss America -kilpailussa, kun hän voitti kisan alussa pidetyn kykyosion laulamalla kappaleen ”Happy Days Are Here Again”. Vuonna 1988 hän julkaisi debyyttialbuminsa The Right Stuff. Sen kolmannesta singlestä ”Dreamin’” tuli hitti, ollen Hot R&B/Hip-Hop -listalla ykkösenä ja Billboard Hot 100 -listan kahdeksannella sijalla. Albumi oli myyntimenestys ja Williams sai muun muassa parhaan uuden artistin Grammy-ehdokkuuden.

Vuonna 1991 julkaistiin Williamsin tähän mennessä myydyin albumi The Comfort Zone. Siltä julkaistiin myös hänen uransa suurin hittisingle ”Save the Best for Last”. Se saavutti Yhdysvalloissa kärkisijan, jolla se pysyi viisi viikkoa. Single nousi kärkeen myös Kanadassa, Alankomaissa ja Australiassa sekä top 5 -listalle Japanissa ja Isossa-Britanniassa. Myös albumin muut singlet ”Running Back to You”, ”The Comfort Zone” ja ”Just for Tonight” menestyivät hyvin. Levy myi platinaa ja sai viisi Grammy-ehdokkuutta. Vuonna 1994 julkaistu kolmas albumi The Sweetest Days myi niin ikään platinaa.

Williams on myöhemmin levyttänyt muun muassa kappaleen ”Colors of the Wind” Pocahontas-elokuvan soundtrackille, joka palkittiin Oscar- ja Golden Globe -palkinnoilla. 

 Näyttelijänä 
Williams debytoi televisiossa yhdessä Lemmenlaivan jaksossa vuonna 1984. Hän on sen jälkeen vieraillut useissa suosituissa tv-sarjoissa. Hänen ensimmäinen pitkäaikainen roolinsa oli Wilhelmina Slater komediasarjassa Ruma Betty, jossa hän esiintyi sarjan kaikilla kausilla 2006–2010. Hän oli roolistaan myös Emmy-ehdokkaana. Seuraavaksi hän näytteli tv-sarjan Täydelliset naiset kahdella viimeisellä kaudella Reneetä, joka on Felicity Huffmanin esittämän Lynetten vanha koulutoveri.

Williams on näytellyt muun muassa elokuvissa Eraser – suojelija (1996), Shaft (2000), Pähkähullu perheloma (2004) ja Hannah Montana: The Movie (2009).

Yksityiselämä 
Williams oli naimisissa Ramon Hervey II:n kanssa vuosina 1987–1997. Heillä on vuosina 1987 ja 1989 syntyneet tyttäret sekä vuonna 1993 syntynyt poika. Sen jälkeen hän oli 1999-2004 naimisissa entisen NBA-koripalloilija Rick Foxin kanssa. Heillä on tytär. Williams 2015-2021 naimisissa liikemies Jim Skripin kanssa
.

Diskografia
1988: The Right Stuff
1991: The Comfort Zone
1994: The Sweetest Days
1995: Star Bright
1997: Next
2004: Silver & Gold
2005: Everlasting Love
2009: The Real Thing

Filmografia
Elokuvat Vuosi Suomenkielinen nimi Alkuperäinen nimi Rooli 1987  Katujen Casanova  The Pick-Up Artist Rae 1988  Uhkaava ase  Under the Gun  Samantha Richards 1991  Another You  Another You  Gloria  Harley Davidson ja Marlboro-mies  Harley Davidson and the Marlboro Man  Lulu Daniels 1996  Eraser – suojelija  Eraser  tohtori Lee Cullen 1997  Harlemin kummisetä  Hoodlum  Francine Hughes Sielun ruokaa  Soul Food  Teri  1998  Dance with Me  Dance with Me  Ruby Sinclair 1999  Elmon seikkailut Ärtsylässä  The Adventures of Elmo in Grouchland Roskien kuningatar  Pelottomat  Light It Up  etsivä Audrey McDonald  2000  Shaft  Shaft  Carmen Vasquez 2004  Pähkähullu perheloma  Johnson Family Vacation  Dorothy Johnson  2006  My Brother  My Brother  L’Tisha Morton  2007  Miehen paikka vapaana  And Then Came Love  Julie Davidson  2009  Hannah Montana: The Movie  Hannah Montana: The Movie  Vita 2011  Viidakkojengi  Delhi Safari  Begum (ääni engl. versiossa) 2013  Temptation: Confessions of a Marriage Counselor  Temptation: Confessions of a Marriage Councelor  Janice 2014  Marnie – tyttö ikkunassa  When Marnie Was There  Hisako (ääni engl. veriossa) 2017  The Man from Earth: Holocene  The Man from Earth: Holocene  Carolyn

Televisio
Televisiosarjat Vuosi Suomenkielinen nimi Rooli Jakso(t) 1984  Partners in Crime  Roselle Robins  ”Celebrity” 1986  The Redd Foxx Show  Jessica  ”The Prodigal Son” T.J. Hooker  konstaapeli Pat Williamson  ”Partners in Death” Lemmenlaiva  Pearl  ”My Stepmother, Myself/Almost Roommates/Cornerback Sneak” 1992  Bel-Airin prinssi  Danny Mitchell  ”A Funny Thing Happened on the Way Home from the Forum” The Jacksons: An American Dream  Suzanne de Passe  minisarja; 2 jaksoa 1995  Happily Ever After: Fairy Tales for Every Child  Kaunotar (ääni)  ”Beauty and the Beast” 1996  Star Trek: Deep Space Nine  Arandis  ”Let He Who Is Without Sin...” 1997  The Odyssey  Kalypso (ääni)  minisarja; 2 jaksoa 1999  Kohtaloni Los Angeles  tohtori Leanne Barrows  3 jaksoa 2002  Ally McBeal  Sheila Hunt  ”Another One Bites the Dust” The Proud Family  Debra (ääni)  ”Ain’t Nothing Like the Real Thing, Baby” 2003  Boomtown  rikostutkija Katherine Pierce  6 jaksoa 2006  South Beach  Elizabeth Bauer  8 jaksoa 2006–2010  Ruma Betty  Wilhelmina Slater  85 jaksoa 2007–08  Mama Mirabelle's Home Movies  Mama Mirabelle (ääni)  32 jaksoa 2010–12  Täydelliset naiset  Renee PerryKeck's Exclusives: Vanessa Williams's "Desperate Housewives" Character Revealed, TV Guide, June 18, 2010  45 jaksoa 2012  Finias ja Ferb  lentoemäntä (ääni)  ”Where’s Perry? (Part I)” 2012–13  666 Park Avenue  Olivia Doran  13 jaksoa 2015  The Mindy Project  tohtori Suzanne Phillips  ”Danny Castellano Is My Nutritionist” Kallista kipua Olympia Houston  2 jaksoa Good Wife  Courtney Paige  4 jaksoa 2016  Broad City  Elizabeth Carlton  ”Game Over” 2016–17  The Librarians  kenraali Cynthia Rockwell  4 jaksoa 2016–18  Milo Murphy's Law  tohtori Eileen Underwood (ääni)  2017  Moderni perhe  Rhonda Rappaport  ”The Long Goodbye” Difficult People  Trish  ”Strike Rat” Daytime Divas  Maxine Robinson  10 jaksoa

Lähteet

 Aiheesta muualla 


Luokka:Yhdysvaltalaiset laulajat
Luokka:Yhdysvaltalaiset näyttelijät
Luokka:Grammy-palkinnon saajat
Luokka:Hollywood Walk of Fame
Luokka:Vuonna 1963 syntyneet
Luokka:Elävät henkilöt
Luokka:Amerikansuomalaiset henkilöt